text: Korteriühistu juhi sõnul aga võeti vastav otsus vastu ühistu üldkoosolekul. «2010. aastal toimunud üldkoosolekul otsustati kasutada rõdude juures ilma raamideta klaase. Sellega seoses peavad elanikud vanad klaasid rõdudelt maha võtma,» rääkis ühistu esimees Ljudmila. Ta kinnitas, et projekteerimistingimused saadi linnavalitsusest. «Kõik on linna tasandil kooskõlastatud. Me tellisime projekti ja peame seda järgima. 27 rõdu on juba klaasitud, praegu tegeleme ülejäänutega.»